|  |  |
| --- | --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** | |
| **Nacrt**  **Prijedloga Odluke o određivanju poslova prijevoza pokojnika koji se financiraju iz proračuna Grada Novska** | |
| **Grad Novska**  **Upravni odjel za gospodarstvo, poljoprivredu, komunalni sustav i prostorno uređenje** | |
| **Početak savjetovanja**  **3. prosinca 2015.** | **Završetak savjetovanja**  **10. prosinca 2015.** |

**RAZLOG DONOŠENJA**

|  |
| --- |
| Pravni temelj za donošenje Odluke o određivanju poslova prijevoza pokojnika koji se financiraju iz proračuna Grada Novska je Zakon o pogrebničkoj djelatnosti (Narodne novine, broj 36/15). Stupanjem na snagu Zakona o pogrebničkoj djelatnosti poslovi prijevoza pokojnika prestaju biti komunalna djelatnost te postaju posebna djelatnost koja je regulirana kao tržišna djelatnost kojom se mogu baviti ovlaštene osobe prema propisanim pravilima, osim preuzimanja i prijevoza umrle osobe ili posmrtnih ostataka od mjesta smrti na području Grada Novska do nadležne patologije ili sudske medicine, za koje nije moguće utvrditi uzrok smrti bez obdukcije.  Člankom 46. Statuta Grada Novska dana je ovlast Gradskom vijeću u donošenju odluke obzirom da se radi o uređivanju pitanja iz djelokruga nadležnosti Grada Novska.    Stupanjem na snagu Zakona o pogrebničkoj djelatnosti prijevoz pokojnika je brisan iz komunalnih djelatnosti jer su prestale važiti odredbe članka 3. stavak 1. točke 9. stavka 10. podstavka 2., članka 10. stavka 1. točke 10, članka 11. stavka 1. podstavka 8. i članka 20. stavka 1. točke 7. Zakona o komunalnom gospodarstvu koje se odnose na prijevoz pokojnika.  Člankom 8. i 9. Zakona o pogrebničkoj djelatnosti u nadležnosti jedinica lokalne samouprave ostaju poslovi preuzimanja i prijevoza umrle osobe ili posmrtnih ostataka za koje nije moguće utvrditi uzrok smrti bez obdukcije od mjesta smrti odnosno mjesta na kojem se nalazi umrla osoba ili posmrtni ostaci do nadležne patologije ili sudske medicine.  Zakonom o pogrebničkoj djelatnosti je propisano da jedinice lokalne samouprave raspisuju natječaj i sklapaju ugovor o povjeravanju prijevoza temeljem odluke o određivanju poslova prijevoza pokojnika koji se financiraju iz proračuna jedinice lokalne samouprave.  Ovom Odlukom određuju se poslovi prijevoza pokojnika koji se financiraju iz proračuna Grada Novska, utvrđuju mjerila te se propisuje postupak za provedbu javnog natječaja i sklapanje ugovora o povjeravanju poslova prijevoza pokojnika.  Navedeni poslovi do stupanja na snagu Zakona o pogrebničkoj djelatnosti plaćali su se iz proračuna Sisačko-moslavačke županije. |

Pozivamo predstavnike zainteresirane javnosti da najkasnije do 10. prosinca 2015. godine dostave svoje komentare na Nacrt Prijedloga Odluke o određivanju poslova prijevoza pokojnika koji se financiraju iz proračuna Grada Novska, putem OBRASCA za savjetovanja na e-mail: grad@novska.hr

Po završetku savjetovanja, svi pristigli doprinosi bit će javno dostupni na internetskoj stranici Grada Novske te priloženi uz prijedlog akta o kojem će raspravljati Gradsko vijeće Grada Novske.

Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca. Zahvaljujemo na doprinosu u izradi Nacrt Prijedloga Odluke o određivanju poslova prijevoza pokojnika koji se financiraju iz proračuna Grada Novska.

UPRAVNI ODJEL ZA GOSPODARSTVO, POLJOPRIVREDU,

KOMUNALNI SUSTAV I PROSTORNO UREĐENJE